

VLADA REPUBLIKE HRVATSKE

Zagreb, 26. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj**: | Ministarstvo turizma i sporta |

|  |  |
| --- | --- |
| **Predmet**: | Prijedlog odluke o izmjenama i dopuni Odluke o osnivanju Nacionalnog odbora Republike Hrvatske za Svjetsku izložbu EXPO 2020 Dubai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 4. Zakona o potvrđivanju Konvencije o međunarodnim izložbama potpisane u Parizu, 22. studenoga 1928. te izmijenjene i nadopunjene protokolima od 10. svibnja 1948., 16. studenoga 1966., 30. studenoga 1972, te nadopunama od 24. lipnja 1982. i 31. svibnja 1988. (Narodne novine – Međunarodni ugovori, broj 15/02), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_ donijela

**O D L U K U**

**o izmjenama i dopuni Odluke o osnivanju Nacionalnog odbora Republike Hrvatske za Svjetsku izložbu EXPO 2020 Dubai**

**I.**

U Odluci o osnivanju Nacionalnog odbora Republike Hrvatske za Svjetsku izložbu EXPO 2020 Dubai, KLASA: 022-03/18-04/126, URBROJ: 50301-27/20-18-2, od 30. svibnja 2018., u točki II. stavak 1. mijenja se i glasi:

„Za nacionalnog povjerenika Republike Hrvatske za Svjetsku izložbu EXPO 2020 Dubai imenuje se dr. sc. Nikolina Brnjac, ministrica turizma i sporta.“.

**II.**

U točki III. stavak 1. mijenja se i glasi:

„Nacionalni odbor uz nacionalnog povjerenika i zamjenika nacionalnog povjerenika čine:

* predstavnik Ureda predsjednika Vlade Republike Hrvatske
* predstavnik Ministarstva financija
* predstavnik Ministarstva kulture i medija
* predstavnik Ministarstva turizma i sporta
* predstavnik Ministarstva znanosti i obrazovanja
* predstavnik Ministarstva vanjskih i europskih poslova
* predstavnik Ministarstva regionalnoga razvoja i fondova Europske unije
* predstavnik Ministarstva gospodarstva i održivog razvoja
* predstavnik Ministarstva mora, prometa i infrastrukture
* predstavnik Ministarstva poljoprivrede
* predstavnik Ministarstva prostornoga uređenja, graditeljstva i državne imovine
* predstavnik Grada Zagreba
* predstavnik Hrvatske turističke zajednice
* predstavnik Hrvatske gospodarske komore
* predstavnik Hrvatske udruge poslodavaca
* predstavnik Hrvatske obrtničke komore.“.

U stavku 2. iza riječi: „u rad“ dodaju se riječi: „u statusu promatrača“.

**III.**

U točki VI. riječi: „Ministarstvo turizma“ zamjenjuju se riječima: „Ministarstvo turizma i sporta“.

**IV.**

Točka VII. mijenja se i glasi:

„Nacionalni odbor izvijestit će Ministarstvo turizma i sporta o potrebnim financijskim sredstvima i izvorima financiranja sudjelovanja Republike Hrvatske na Svjetskoj izložbi EXPO 2020 Dubai za potrebe izrade financijskog plana Ministarstva turizma i sporta za razdoblje 2019. - 2022. “.

**V.**

Čelnici tijela iz točke II. ove Odluke imenovat će svoje predstavnike u Nacionalni odbor najkasnije u roku 15 dana od dana donošenja ove Odluke.

**VI.**

Ova Odluka stupa na snagu danom donošenja.

KLASA:

URBROJ:

Zagreb;

PREDSJEDNIK

mr. sc. Andrej Plenković

**OBRAZLOŽENJE:**

Vlada Republike Hrvatske je 30. svibnja 2018. donijela Odluku o osnivanju Nacionalnog odbora Republike Hrvatske za Svjetsku izložbu EXPO 2020 Dubai u kojoj je imenovala ministra turizma Garija Cappellija za Nacionalnog povjerenika te odredila sastav Nacionalnog odbora sačinjenog od predstavnika ministarstava i drugih tijela državne uprave.

S obzirom kako je održavanje Svjetske izložbe EXPO 2020 Dubai odlukom BIE Skupštine odgođeno za razdoblje od 1. listopada 2021. do 31. ožujka 2022., te kako je u novom sazivu Hrvatskoga sabora donesen Zakon o ustrojstvu i djelokrugu tijela državne uprave s novoustrojenim ministarstvima, potrebno je donijeti novu Odluku kojom će se imenovati novi Nacionalni povjerenik te biti određeni predstavnici ministarstava sukladno tim izmjenama.

Također, s obzirom na odgodu održavanja manifestacije potrebno je izmijeniti i trajanje proračunskog razdoblja navedenog u Odluci.